# soñjal
## Brezhoneg
### Etimologiezh

    Diwar an anv-kadarn soñj hag al lostger -al.

### Verb

soñjal /ˈsɔ̃ːʒal/ verb gwan ha verb kreñv (anv-gwan-verb : soñjet) (displegadur)
* soñjal un dra (piv, petra, pelec'h ... )
** Pa vezo mad an avel a du, Fanchik, n'e teus ket nemet sonjal a belec'h e tinij ar c'houez-vad !... — (Ivon Krog, Klenved ar Medalennou, Ti-moulerez Sant-Gwilherm, Sant-Brieg, 1909, p. 44.)
** Herri a yeas war e lerc'h, o sonjal penôs korf ar mevel na oa ken, hep mar, en kampr ar Milouriou. — (Erwan ar Moal, Pipi Gonto, Kemper, 1925, p. 23.)
* soñjal un dra (islavarenn)
** Soñjal a ran ez eo brohet abalamour da ze. — (Jules Gros, Le trésor du breton parlé Deuxième Partie, 1970, p. 67.)
** [...], ez eus tu da soñjal eo bet deuet ar c'hoari-se eus Rom da heul soudarded Kezar a yeas, niverus-bras, betek Bro-Arvorig [...]. — (Yeun ar Gow, E Skeud Tour Bras Sant Jermen, eil emb. Al Liamm, 1978, p. 34.)
* soñjal ober un dra
** Soñjal a raent, paotred kêr evelto, dont buan a-benn eus a goueriaded diskiant Plabenneg. — (Lan Inizan, Emgann Kergidu 1, Brest, 1877, eil emb. Al Liamm 1977, p. 194.)
** — Me a oa o soñjal mond d'ar bourk emberr da noz. — (Jules Gros, Le trésor du breton parlé Deuxième Partie, 1970, p. 482.)
* soñjal gant unan bennak
* soñjal da unan bennak (ober un dra)
* soñjal en unan bennak
* soñjal en un dra bennak
* soñjal ennañ e-unan
** Arzhur, goude bezañ klevet kement-se holl, a soñjas ennañ e-unan ne oa ket gwall droug, KAB 1/27
** — Ya, a zonje ar C'hidour ennan e-unan, n'hellan ket chom er stad-man. [...]. — (Ivon Krog, Eur Zac'had Marvailhou, Buhez Breiz, Kemper, 1924, p. 192.)
** [...] hag e sonje ennan e-unan pegen prim ha pegen start an nevoa peget an arc'hant-ze ouz e groc'hen. — (Erwan ar Moal, Pipi Gonto, Kemper, 1925, p. 144.)

#### Troioù-lavar

* soñjal etre e roched hag e chouk

#### Krennlavaroù

* C'hwi a soñj deoc'h E oa ho mamm a oa tad deoc'h ?
* Disfizioud diouz souchet o soñjal e ve kousket. — (Jules Gros, Le trésor du breton parlé Troisième Partie, 1974, p. 318.)

#### Troidigezhioù

* alamaneg : denken
* esperanteg : pensi
* estoneg : mõtlema
* finneg : ajatella
* galleg : penser , songer (à)
* goteg : 𐌸𐌰𐌲𐌺𐌾𐌰𐌽 (þagkjan)
* gresianeg : σκέφτομαι (skéftome)
* henhebraeg : חשׁב
* hungareg : gondol
* ido : pensar
* indonezeg : berpikir , memikir , memikirkan
* inuktitut : ᐃᓱᒪ- (isuma-)
* italianeg : pensare
* katalaneg : pensar
* latin : reri ; cogitare ; putare
* nederlandeg : denken
* poloneg : myśleć
* portugaleg : pensar
* roumaneg : cugeta , gândi
* rusianeg : думать
* saozneg : to think
* spagnoleg : pensar
* svedeg : tänka
* tchekeg : myslet , přemýšlet , pomýšlet , uvažovat , hodlat